4.

Planul prevăzut la punctul 1 conține informații privind: (a) rezultatele anchetelor epidemiologice și ale controalelor efectuate în conformitate cu partea A și repartizarea geografică a bolii; (b) delimitarea zonei infectate de pe teritoriul statului membru în cauză. La delimitarea zonei infectate, autoritatea competentă ține seama de următoarele informații: (i) rezultatele anchetelor epidemiologice efectuate și repartizarea geografică a bolii, (ii) populația de animale sălbatice prezente în zonă, (iii) existența unor obstacole importante, naturale sau create de om, pentru circulația animalelor sălbatice; (c) organizarea unei strânse cooperări între biologi, vânători, asociațiile de vânătoare, serviciile pentru protecția faunei sălbatice și autoritățile veterinare (sănătate animală și sănătate publică); (d) campania de informare care trebuie pusă în aplicare pentru conștientizarea vânătorilor cu privire la măsurile pe care trebuie să le adopte în cadrul planului de eradicare; (e) eforturile specifice depuse pentru a determina numărul de grupuri de animale sălbatice care au avut contacte limitate cu alte grupuri de animale sălbatice în zona infectată și în jurul acesteia și localizarea acestor grupuri; (f) numărul aproximativ de grupuri de animale sălbatice prevăzute la litera (e) precum și dimensiunile acestora în zona infectată și în jurul acesteia; (g) eforturi specifice depuse pentru a determina amploarea infecției la animalele sălbatice, prin intermediul examenului animalelor sălbatice sacrificate de vânători sau găsite moarte și prin examene de laborator, inclusiv prin intermediul unor anchete epidemiologice pe categorii de vârstă; (h) măsurile adoptate pentru a diminua propagarea bolii provocată de circulația animalelor sălbatice și/sau de contactele dintre grupurile de animale sălbatice; aceste măsuri pot cuprinde interzicerea vânătorii; (i) măsurile adoptate în vederea reducerii populației de animale sălbatice, în special a numărului de animale tinere, din speciile predispuse la febra aftoasă din fauna sălbatică; (j) cerințele care trebuie respectate de vânători pentru a evita orice propagare a bolii; (k) metoda de eliminare a animalelor sălbatice găsite moarte sau sacrificate, bazată pe: (i) prelucrarea sub control oficial sau (ii) inspecția efectuată de un medic veterinar oficial și testele de laborator prevăzute de anexa XIII. Carcasele tuturor animalelor sălbatice depistate pozitive în privința febrei aftoase sunt prelucrate sub control oficial. Dacă rezultatul examenului este negativ în privința febrei aftoase, statele membre aplică măsurile prevăzute la articolul 11 alineatul (2) din Directiva 92/45/CEE. Părțile care nu sunt destinate consumului uman sunt prelucrate sub control oficial; (l) investigația epidemiologică efectuată pe fiecare animal sălbatic din specia predispusă la febra aftoasă, sacrificat sau găsit mort. Această investigație cuprinde în mod obligatoriu răspunsurile la un chestionar care oferă informații privind: (i) sectorul geografic în care animalul a fost găsit mort sau a fost sacrificat; (ii) data la care animalul a fost găsit mort sau a fost sacrificat; (iii) persoana care a găsit animalul mort sau care l-a sacrificat; (iv) vârsta și sexul animalului sălbatic; (v) dacă a fost sacrificat: simptomele constate înainte de sacrificare; (vi) dacă a fost găsit mort: starea carcasei; (vii) concluziile (m) programele de supraveghere și măsurile de prevenire aplicabile exploatațiilor care dețin animale din speciile predispuse la febra aftoasă situate în zona infectată delimitată și, după caz, în jurul acesteia, inclusiv transportul și circulația animalelor din speciile predispuse la febra aftoasă în interiorul, din sau spre această zonă; aceste măsuri trebuie să cuprindă cel puțin interdicția privind scoaterea animalelor din speciile predispuse la febra aftoasă, a materialului lor seminal, a embrionilor și a ovulelor acestora din zona infectată în scopul comerțului intracomunitar; (n) celelalte criterii aplicate pentru eliminarea măsurilor adoptate în vederea eradicării bolii în zona delimitată și măsurile aplicate exploatațiilor din această zonă; (o) autoritatea însărcinată cu supravegherea și coordonarea unităților care răspund de punerea în aplicare a planului; (p) sistemul instituit pentru ca grupul de experți desemnat în conformitate cu partea A punctul 1 litera (b) să poată efectua examinarea constantă a rezultatelor planului de eradicare; (q) măsurile de combatere a bolii puse în aplicare după încheierea unei perioade de douăsprezece luni de la constatarea ultimului caz confirmat de febră aftoasă la animalele sălbatice din zona infectată delimitată; aceste măsuri de control rămân în vigoare cel puțin douăsprezece luni și includ cel puțin dispozițiile puse deja în aplicare în conformitate cu literele (g), (k) și (l).